Sklabinský potok

Sklabinský potok, alternatívny názov Jordán, je potok v Turci, na území okresu Martin. Je to pravostranný prítok Turca s dĺžkou 17,4 km, je tokom IV. rádu. Vo Veľkej Fatre vytvára Sklabinskú dolinu.

 Prameň  
Pramení vo Veľkej Fatre na severozápadnom úpätí Končitého vrchu (1 096,8 m n. m.) v nadmorskej výške približne 930 m n. m.

 Smer toku  
Od prameňa tečie najprv na krátkom úseku na severoseverozápad, potom sa stáča západným smerom, výrazným oblúkom sa potom esovito stáča na severozápad, pričom preteká Sklabinskou dolinou. Po prijatí pravostranného Ihravého potoka sa postupne stáča na západ, na dolnom konci obce Sklabiňa tečie prechodne na juhozápad, potom k obci Záborie na západ. Ďalej pokračuje severozápadným smerom k Tomčanom, odtiaľ ku Košútom na sever, pričom sa výraznejšie vlní a napokon už tečie k ústiu severozápadným smerom.

 Geomorfologické celky  
 Veľká Fatra, geomorfologický podcelok Lysec
 Turčianska kotlina, geomorfologické podcelky: 
 Sklabinské podhorie
 Mošovská pahorkatina
 Turčianske nivy

 Prítoky  
 pravostranné: krátky prítok zo západojuhozápadného svahu Lučenca (1 041,4 m n. m.), prítok zo západného svahu Lučenca, Lučenec, Ihravý potok, Dubovec, Krútňava, Bôrovský potok
 ľavostranné: dva krátke prítoky zo severného svahu Tisového (1 022,5 m n. m.), dva prítoky z oblasti Mažiarky, krátky prítok z juhovýchodného svahu Tlstého diela (842 m n. m.), krátky prítok zo severoseverovýchodného svahu Tlstého diela, Brvenný, Záborie a Kalník

 Ústie  
Do Turca ústi na katastrálnom území mesta Martin, pri mestskej časti Priekopa, v nadmorskej výške cca 375 m n. m.

 Obce  
 Sklabiňa
 Diaková
 Dražkovce
 mesto Martin, mestské časti: 
Tomčany
 Košúty
 Priekopa

 Referencie 

 Iné projekty 

 Externé odkazy 
 Poloha ústia na turistickej mape

Kategória:Potoky na Slovensku
Kategória:Povodie Turca
Kategória:Vodné toky vo Veľkej Fatre
Kategória:Vodné toky v Turčianskej kotline
Kategória:Vodné toky v okrese Martin